techiaith/cofnodycynulliad_en-cy huggingface dataset:
English: Thank you for that additional question. It's important, Llywydd, for me to go back to the purpose of the roads review. We have undertaken the review because it's a fundamental part of this Government's response to the environmental emergency, which was declared with his party. What we are doing is trying to be clear with people in Wales that we can't continue to build new roads as the default solution to transport challenges. That's why we've asked the panel to undertake the work that we've asked them to do, and that's why we've done it the way that we've asked them to do it. I know that people in the Member's constituency have had concerns about the choices that have been made after the panel looked into the new roads that were going to be built around the Llanbedr community. However, that's what the purpose of the review was - to examine the case for new roads. When the review panel came to the conclusion that other options offered better opportunities to reduce carbon and air pollution, that's what the Minister has accepted, and those are the things that the review group will look at wherever new roads are considered.
Welsh: Diolch yn fawr am y cwestiwn ychwanegol. Mae'n bwysig, Llywydd, imi fynd yn ôl at bwrpas yr adolygiad ffyrdd. Rydyn ni wedi rhoi'r adolygiad ar y gweill achos mae'n rhan sylfaenol o ymateb y Llywodraeth hon i'r argyfwng amgylcheddol, argyfwng sydd wedi ei ddatgan, wrth gwrs, gyda'i blaid e. Beth rŷn ni'n ei wneud yw trio bod yn glir gyda phobl yng Nghymru na allwn barhau i fynd ati i adeiladau ffyrdd newydd fel ateb diofyn i'r heriau trafnidiaeth. Dyna pam rydyn ni wedi gofyn i'r panel wneud y gwaith rydyn ni wedi gofyn iddyn nhw ei wneud, a dyna pam rydyn ni wedi'i wneud e yn y ffordd rydyn ni wedi gofyn iddyn nhw ei wneud. Dwi'n gwybod bod pobl yn etholaeth yr Aelod wedi bod yn pryderu am y dewisiadau sydd wedi dod ar ôl i'r panel edrych i mewn i'r ffyrdd newydd a oedd yn mynd i gael eu hadeiladu o gwmpas cymuned Llanbedr. Ond, dyna beth oedd pwrpas yr adolygiad - i edrych i mewn i'r achos am greu ffyrdd newydd. A phan oedd y panel adolygu wedi dod at y casgliad bod opsiynau eraill yn cynnig cyfle gwell i leihau carbon a llygredd aer, dyna beth mae'r Gweinidog wedi'i dderbyn, a dyna yw'r pethau fydd y grŵp adolygu yn mynd i edrych amdanynt ble bynnag bydd ffyrdd newydd yn cael eu considro.
English: First Minister, you'll be aware of the coastal road to St David's through Newgale, which has been affected greatly by coastal erosion and storm damage in recent years. Indeed, it's been suggested by some studies that, by 2036, the road in Newgale will be underwater due to the rapidly changing impact brought about by climate change. I appreciate that the Welsh Government has confirmed a moratorium on new roads being built in Wales, but the local authority has quite rightly been working on a project to redirect this piece of road around the village of Newgale, so that communities can still connect with places like Solva and St David's from Haverfordwest. First Minister, can you, therefore, tell us what discussions the Welsh Government is having with the Pembrokeshire County Council about this particular stretch of road? Can you confirm that you will still consider financially supporting this project to build a new road so that the communities that I represent have a road network that is safe and accessible for the future?
Welsh: Prif Weinidog, byddwch chi'n ymwybodol o'r ffordd arfordirol i Dyddewi drwy Niwgwl, sydd wedi ei heffeithio yn fawr gan erydu arfordirol a difrod stormydd yn ystod y blynyddoedd diwethaf. Yn wir, mae rhai astudiaethau wedi awgrymu y bydd y ffordd yn Niwgwl o dan y dŵr erbyn 2036, oherwydd yr effaith sy'n newid yn gyflym a ddaw yn sgil y newid yn yr hinsawdd. Rwy'n sylweddoli bod Llywodraeth Cymru wedi cadarnhau moratoriwm ar adeiladu ffyrdd newydd yng Nghymru, ond mae'r awdurdod lleol wedi bod yn gweithio yn gwbl briodol ar brosiect i ailgyfeirio'r darn hwn o ffordd o amgylch pentref Niwgwl, fel y gall cymunedau barhau i gysylltu â lleoedd fel Solfach a Thyddewi o Hwlffordd. Prif Weinidog, a allwch chi, felly, ddweud wrthym ni pa drafodaethau y mae Llywodraeth Cymru yn eu cael gyda Chyngor Sir Penfro am y darn penodol hwn o ffordd? A allwch chi gadarnhau y byddwch chi'n dal i ystyried cefnogi'r prosiect hwn yn ariannol i adeiladu ffordd newydd fel bod gan y cymunedau yr wyf i'n eu cynrychioli rwydwaith ffyrdd sy'n ddiogel ac yn hygyrch ar gyfer y dyfodol?
English: I take very seriously the points the Member has made. I'm familiar with that piece of road and the risks that climate change pose to it. What I don't think we can have, though, Llywydd, is a position in which everybody will agree on the basic principle that if we're to be serious about climate change, we cannot make building a new road the default option every time there is a transport problem, but always to want to make a road in their part of Wales an exception to the rule that we have agreed on. The Welsh Government does remain in conversation, of course, with Pembrokeshire County Council. We've agreed that the improvements to the A40 - they're not the Member's constituency, I don't think, but in the county - will go ahead. The fact we have a roads review does not mean that where there are clear safety considerations, for example, that investment in new road facilities will not go ahead. It's simply that the bar has to be higher than it was in the past to make a new road the answer to a problem. Because unless we are prepared to grasp that difficult nettle, the chance that we will be able to get to carbon neutral by 2050, let alone 2035, will be vanishingly impossible.
Welsh: Rwy'n cymryd o ddifrif y pwyntiau y mae'r Aelod wedi eu gwneud. Rwy'n gyfarwydd â'r darn hwnnw o ffordd a'r risgiau y mae'r newid yn yr hinsawdd yn eu peri iddo. Yr hyn nad wyf i'n credu y gallwn ni ei gael, serch hynny, Llywydd, yw sefyllfa lle bydd pawb yn cytuno ar yr egwyddor sylfaenol, os ydym ni am fod o ddifrif ynghylch y newid yn yr hinsawdd, na allwn ni wneud adeiladu ffordd newydd yn opsiwn diofyn bob tro y bydd problem drafnidiaeth, ond bob amser eisiau gwneud ffordd yn eu rhan nhw o Gymru yn eithriad i'r rheol yr ydym ni wedi cytuno arni. Mae Llywodraeth Cymru yn parhau i sgwrsio, wrth gwrs, â Chyngor Sir Penfro. Rydym ni wedi cytuno y bydd y gwelliannau i'r A40 - nid wyf i'n credu eu bod nhw yn etholaeth yr Aelod, ond yn y sir - yn mynd yn eu blaenau. Nid yw'r ffaith bod gennym ni adolygiad o ffyrdd yn golygu, lle ceir ystyriaethau diogelwch eglur, er enghraifft, na fydd buddsoddiad mewn cyfleusterau ffyrdd newydd yn cael ei wneud. Yn syml, mae'n rhaid i'r bar fod yn uwch nag yr oedd yn y gorffennol i wneud ffordd newydd yn ateb i broblem. Oherwydd oni bai ein bod ni'n barod i wasgu'r ddanhadlen anodd honno, bydd y tebygolrwydd y byddwn yn gallu bod yn garbon niwtral erbyn 2050, heb sôn am 2035, yn amhosibl iawn.
English: I believe there's a stronger sense then ever before of the urgency of the climate emergency. The practical ways in which local action and community involvement can make a difference are vividly illustrated in 'Working Together to Reach Net Zero', the companion document to our net-zero Wales plan.
Welsh: Rwy'n credu bod synnwyr cryfach nag erioed o'r blaen o frys yr argyfwng hinsawdd. Mae'r ffyrdd ymarferol y gall gweithredu lleol a chyfranogiad cymunedol wneud gwahaniaeth yn cael eu dangos yn eglur yn 'Gweithio Gyda'n Gilydd i Gyrraedd Sero Net', y ddogfen ategol i'n cynllun Cymru sero net.
English: Diolch, Brif Weinidog. It's really encouraging to see people and organisations with plans and initiatives to both lower their own carbon footprint, but, more importantly, lower others' as well. Two such organisations in my constituency are RE:MAKE Newport, who have opened the first permanent repair cafe in Wales, with the support of many volunteers in the community, and the award-winning Sero Zero Waste, based in the grounds of Tredegar House, who sell refillable and sustainable products. These are almost universally accepted as good initiatives, but setting up organisations can be a struggle, and maintaining them long term quite often requires support. How is the Welsh Government helping organisations such as these to both establish and thrive long term, and how can we encourage more of them to start up in Wales?
Welsh: Diolch, Prif Weinidog. Mae'n galonogol iawn gweld pobl a sefydliadau â chynlluniau a mentrau i leihau eu hôl troed carbon eu hunain, ond, yn bwysicach, i leihau rhai pobl eraill hefyd. Dau sefydliad o'r fath yn fy etholaeth i yw RE:MAKE Casnewydd, sydd wedi agor y caffi trwsio parhaol cyntaf yng Nghymru, gyda chymorth llawer o wirfoddolwyr yn y gymuned, a'r fenter Sero Zero Waste arobryn, sydd wedi ei leoli ar dir Tŷ Tredegar, sy'n gwerthu cynnyrch ail-lenwi a chynaliadwy. Mae'r rhain yn cael eu derbyn gan bron pawb fel mentrau da, ond gall sefydlu sefydliadau fod yn anodd, ac mae eu cynnal yn y tymor hir yn eithaf aml yn gofyn am gymorth. Sut mae Llywodraeth Cymru yn helpu sefydliadau fel y rhain i sefydlu a ffynnu yn y tymor hir, a sut gallwn ni annog mwy ohonyn nhw i ddechrau yng Nghymru?
English: First Minister, just this weekend, towns and communities across north Wales, and probably the whole of Wales, tried to steel themselves against yet another torrid onslaught of very stormy weather. My local authority, Conwy County Borough Council, took several pre-emptive measures by closing all available floodgates, but we've seen really extensive damage to the promenade at Llanfairfechan. It stretches right through to West Shore, and there are implications now for the railway line that runs along that. It's so bad that even recent works after one of the previous storms have been washed away now in the sea. To me, such incidents as this prove the finding of the third UK climate change risk assessment, that more action is needed from all Governments to address the risk of climate change impacts, but especially more frequent flooding and coastal erosion causing damage to infrastructure. So, First Minister, what proactive steps is the Welsh Government taking to engage with our communities, and in particular our local authorities who bear the brunt of this, and Natural Resources Wales, to identify at-risk infrastructure points to ensure that storm-resilient precautions are introduced? And more so, what steps can you take now as a Welsh Government, First Minister, to make sure that there is a contingency fund in place to support our local authorities in the aftermath of such recurring storms? Because I think these now are going to become more frequent than they have been in the past. Thank you. Diolch.
Welsh: Prif Weinidog, y penwythnos hwn, ceisiodd trefi a chymunedau ledled y gogledd, a Chymru gyfan yn fwy na thebyg, amddiffyn eu hunain yn erbyn ymosodiad ofnadwy arall o dywydd stormus iawn. Cymerodd fy awdurdod lleol i, Cyngor Bwrdeistref Sirol Conwy, nifer o gamau rhagataliol drwy gau'r holl lifddorau oedd ar gael, ond rydym ni wedi gweld difrod helaeth iawn i'r promenâd yn Llanfairfechan. Mae'n ymestyn yr holl ffordd i Benmorfa, a cheir goblygiadau pellach i'r rheilffordd sy'n rhedeg ar hyd hynny. Mae mor ddrwg bod hyd yn oed gwaith diweddar ar ôl un o'r stormydd blaenorol wedi ei olchi i ffwrdd gan y môr erbyn hyn. I mi, mae digwyddiadau fel hyn yn profi canfyddiad trydydd asesiad risg newid hinsawdd y DU, bod angen mwy o weithredu gan bob Llywodraeth i fynd i'r afael â'r risg o effeithiau newid yn yr hinsawdd, ond yn enwedig llifogydd ac erydu arfordirol amlach sy'n achosi difrod i seilwaith. Felly, Prif Weinidog, pa gamau rhagweithiol y mae Llywodraeth Cymru yn eu cymryd i ymgysylltu â'n cymunedau, ac yn arbennig ein hawdurdodau lleol sy'n ysgwyddo baich hyn, a Cyfoeth Naturiol Cymru, i nodi pwyntiau seilwaith sydd mewn perygl i sicrhau bod rhagofalon i wrthsefyll stormydd yn cael eu cyflwyno? Ac yn fwy felly, pa gamau allwch chi eu cymryd yn awr fel Llywodraeth Cymru, Prif Weinidog, i wneud yn siŵr bod cronfa wrth gefn ar waith i gynorthwyo ein hawdurdodau lleol yn sgil stormydd ailadroddus o'r fath? Oherwydd rwy'n credu bod y rhain yn mynd i ddod yn fwy aml nag y maen nhw wedi bod yn y gorffennol erbyn hyn. Diolch.
English: I thank Janet Finch-Saunders for that really important point. There's no doubt, Llywydd, that climate change is already happening in Wales. Intense weather events and the frequency of them during the winter are going to be part of our lives much more than they were in the past. We've seen it already in communities here in south Wales. I made a visit with the then leader of Conwy council to a community that had been very badly affected by floods a year ago. I pay tribute to the work of local authorities, emergency services and, indeed, NRW workers who've been out this last weekend, and are out again today, in the high winds and the rain that we're seeing, working hard to try and protect communities from the impact of these extreme weather events. We will invest a record amount again this term, Llywydd, in flood and coastal defences right across Wales. Where emergencies hit, there are separate arrangements, of course, akin to the old Bellwin formula as it used to be known, that help local authorities where they have to pick up the immediate costs, as I remember Ceredigion County Council had when Aberystwyth front was badly damaged in high winds and sea swells. That is going to become a more permanent feature of the way things happen in Wales while we deal with the impact of climate change, and making sure that we have the arrangements fit to meet those circumstances is an important point that the Member's made this afternoon.
Welsh: Rwy'n diolch i Janet Finch-Saunders am y pwynt pwysig iawn yna. Nid oes amheuaeth, Llywydd, bod newid yn yr hinsawdd eisoes yn digwydd yng Nghymru. Mae digwyddiadau tywydd difrifol a pha mor aml y maen nhw'n digwydd yn ystod y gaeaf yn mynd i fod yn rhan o'n bywydau yn llawer mwy nag yr oedden nhw yn y gorffennol. Rydym ni wedi ei weld eisoes mewn cymunedau yma yn y de. Ymwelais gydag arweinydd cyngor Conwy ar y pryd â chymuned a oedd wedi ei heffeithio yn wael iawn gan lifogydd flwyddyn yn ôl. Rwy'n talu teyrnged i waith awdurdodau lleol, gwasanaethau brys ac, yn wir, gweithwyr CNC sydd wedi bod allan y penwythnos diwethaf hwn, ac sydd allan eto heddiw, yn y gwyntoedd cryfion a'r glaw yr ydym ni'n eu gweld, yn gweithio'n galed i geisio amddiffyn cymunedau rhag effaith y digwyddiadau tywydd eithafol hyn. Byddwn yn buddsoddi'r swm uchaf erioed eto y tymor hwn, Llywydd, mewn amddiffynfeydd llifogydd ac arfordirol ledled Cymru gyfan. Pan fydd argyfyngau yn taro, ceir trefniadau ar wahân, wrth gwrs, yn debyg i hen fformiwla Bellwin fel yr arferai gael ei hadnabod, sy'n helpu awdurdodau lleol lle mae'n rhaid iddyn nhw dalu'r costau uniongyrchol, fel yr wyf i'n cofio y bu'n rhaid i Gyngor Sir Ceredigion ei wneud pan gafodd ffrynt Aberystwyth ei ddifrodi yn wael mewn gwyntoedd cryfion ac ymchwydd y môr. Mae hynny yn mynd i fod yn nodwedd fwy parhaol o'r ffordd y mae pethau yn digwydd yng Nghymru tra byddwn yn ymdrin ag effaith newid yn yr hinsawdd, ac mae gwneud yn siŵr bod gennym ni'r trefniadau sy'n addas i ymateb i'r amgylchiadau hynny yn bwynt pwysig y mae'r Aelod wedi ei wneud y prynhawn yma.
English: Learning digital skills is a mandatory requirement across the new Curriculum for Wales, and schools in Ynys Môn have access and resources that are bilingual and incomparable, which are provided through the Hwb programme. The Welsh Government is also funding digital literacy programmes that are free for all adult learners on the island and across the country.
Welsh: Mae dysgu sgiliau digidol yn ofyniad gorfodol ar draws y cwricwlwm newydd i Gymru. Mae gan ysgolion yn Ynys Môn fynediad at adnoddau dwyieithog digyffelyb a ddarperir drwy'r rhaglen Hwb. Mae Llywodraeth Cymru hefyd yn ariannu dosbarthiadau llythrennedd digidol am ddim ar gyfer pob dysgwr sy'n oedolyn ar yr ynys ac ar draws y wlad.
English: Thank you very much for that response. This lunchtime, I was chairing the latest meeting of the cross-party group on digital issues, and skills was our topic today. There was a very interesting discussion, and we heard examples of excellent work already work already happening, not only in Ynys Môn in the M-SParc science park, but also in Gwynedd - a new council digital strategy there - in Gower College Swansea and the skills partnership in the south west. But it's important that good practice is shared. So, how can the Welsh Government ensure that good practice is effectively shared so that people of all ages in Wales, wherever they live, know that they can access the education that they need in the digital sphere, and also that employers in all parts of Wales are aware that they can have a pipeline of people with the skills that they need?
Welsh: Diolch yn fawr iawn am yr ateb yna. Yr amser cinio yma, roeddwn i'n cadeirio'r cyfarfod diweddaraf o'r grŵp trawsbleidiol ar faterion digidol, a sgiliau oedd y testun dan sylw gennym ni heddiw. Trafodaeth ddifyr iawn ac mi glywsom ni enghreifftiau o waith rhagorol sy'n digwydd yn barod, nid yn unig yn Ynys Môn yn y parc gwyddoniaeth yn M-SParc, ond hefyd yng Ngwynedd - strategaeth ddigidol newydd y cyngor yno - a hefyd yng Ngholeg Gŵyr Abertawe a'r bartneriaeth sgiliau yn y de orllewin. Mae'n bwysig, wrth gwrs, bod arfer da yn cael ei rhannu. Felly, sut all Llywodraeth Cymru sicrhau bod arfer da yn cael ei rhannu'n effeithiol fel bod pobl o bob oed yng Nghymru, lle bynnag maen nhw, yn gwybod eu bod nhw'n gallu cael y mynediad maen nhw ei angen at addysg yn y maes digidol, a hefyd, wrth gwrs, bod cyflogwyr ym mhob rhan o Gymru yn gwybod eu bod nhw'n gallu cael pipeline o bobl efo'r sgiliau y maen nhw eu hangen fel diwydiant?
English: I thank Rhun ap Iorwerth for that question. I saw that the cross-party group was meeting once again this week, and, of course, I'm familiar as well with the work that's being done in M-SParc on Ynys Môn, and Blue Lobster, one of the companies that is working out of M-SParc, is an example of the point that Rhun ap Iorwerth was making.
Welsh: Diolch yn fawr i Rhun ap Iorwerth am y cwestiwn. Fe welais i fod y grŵp trawsbleidiol yn cwrdd unwaith eto yr wythnos hon, ac, wrth gwrs, dwi'n gyfarwydd hefyd gyda'r gwaith sy'n mynd ymlaen yn M-SParc ar Ynys Môn, ac mae Blue Lobster, un o'r cwmnïau sy'n gweithio mas o M-SParc, yn enghraifft o'r pwynt roedd Rhun ap Iorwerth yn ei wneud.
English: If I was to take just one example, Llywydd, of the point that the Member was making about sharing good practice and making sure that good things that are happening in one part of Wales are known about and can be developed elsewhere, then maybe, for this afternoon, I will just point to the degree apprenticeship programme. These are degree level apprenticeships, many of them in the digital skills area. Up until about a year or so ago, we had no degree apprenticeships on the island of Ynys Môn, now we do. That's very good news and it's great to see those young people coming forward to take advantage of those opportunities. I think one of the reasons that that will have happened is because the success of the degree apprenticeship programme in some other parts of Wales, some early movers, has now been communicated across the network of FE colleges - and the Member has an excellent example in Llandrillo of a forward-looking FE college - and that good practice in some parts of Wales is now being spread through that network, and I hope is resulting in those additional opportunities for young people, and not just young people, people of all of ages -
Welsh: Pe bawn i'n cymryd un enghraifft yn unig, Llywydd, o'r pwynt yr oedd yr Aelod yn ei wneud ynghylch rhannu arfer da a sicrhau bod pethau da sy'n digwydd mewn un rhan o Gymru yn hysbys ac y gellir eu datblygu mewn mannau eraill, yna efallai, y prynhawn yma, y gwnaf i gyfeirio at y rhaglen prentisiaeth gradd. Mae'r rhain yn brentisiaethau lefel gradd, a llawer ohonyn nhw ym maes sgiliau digidol. Tan tua blwyddyn yn ôl, nid oedd gennym ni unrhyw brentisiaethau gradd ar Ynys Môn, ond mae gennym ni erbyn hyn. Mae hynny yn newyddion da iawn ac mae'n wych gweld y bobl ifanc hynny yn dod ymlaen i fanteisio ar y cyfleoedd hynny. Rwy'n credu mai un o'r rhesymau y bydd hynny wedi digwydd yw oherwydd bod llwyddiant y rhaglen prentisiaeth gradd mewn rhai rhannau eraill o Gymru, rhai gweithredwyr cynnar, bellach wedi ei gyfleu ar draws y rhwydwaith o golegau addysg bellach - ac mae gan yr Aelod enghraifft ragorol yn Llandrillo o goleg addysg bellach blaengar - a bod arfer da mewn rhai rhannau o Gymru bellach yn cael ei ledaenu drwy'r rhwydwaith hwnnw, ac rwy'n gobeithio y bydd yn arwain at y cyfleoedd ychwanegol hynny i bobl ifanc, ac nid pobl ifanc yn unig, pobl o bob oed -
English: - to take advantage of those chances, particularly in skills that will be needed across a whole range of industries in the future.
Welsh: - i fanteisio ar y cyfleoedd hynny, yn enwedig o ran sgiliau y bydd eu hangen ar draws amrywiaeth eang o ddiwydiannau yn y dyfodol.
English: Llywydd, public consultation begins today on the Welsh Government's next five-year strategy for eliminating violence against women, and there'll be a statement later this afternoon from my colleague Jane Hutt. Amongst other actions, it focuses on bringing together all agencies in Wales to challenge attitudes and behaviours and improve the trust of women in the help available to them.
Welsh: Llywydd, mae ymgynghoriad cyhoeddus yn dechrau heddiw ar strategaeth pum mlynedd nesaf Llywodraeth Cymru ar gyfer dileu trais yn erbyn menywod, a bydd datganiad yn ddiweddarach y prynhawn yma gan fy nghyd-Weinidog Jane Hutt. Ymysg camau gweithredu eraill, mae'n canolbwyntio ar ddod â'r holl asiantaethau yng Nghymru at ei gilydd i herio agweddau ac ymddygiadau a gwella ymddiriedaeth menywod yn y cymorth sydd ar gael iddyn nhw.
English: Diolch yn fawr. Last week, we saw the release of some disturbing figures for the Gwent area when it comes to domestic violence. The South Wales Argus reported that domestic abuse crimes have more than doubled in Gwent during the last six years. Despite legislation like the Violence against Women, Domestic Abuse and Sexual Violence (Wales) Act 2015 and high-profile campaigns like the recent White Ribbon campaign, we still have problems in Wales with domestic abuse. Eradicating this crime has been made even more difficult due to the changing nature of our working lives, with many now working from home. The pandemic has coincided with a spike in domestic violence, sadly. How is this Government tailoring its approach to tackling domestic violence, given the way coronavirus has changed people's lives?
Welsh: Diolch yn fawr. Yr wythnos diwethaf, cafodd ffigurau annymunol eu cyhoeddi ar gyfer ardal Gwent o ran trais domestig. Dywedodd y South Wales Argus fod troseddau cam-drin domestig wedi mwy na dyblu yng Ngwent yn ystod y chwe blynedd diwethaf. Er gwaethaf deddfwriaeth fel Deddf Trais yn erbyn Menywod, Cam-drin Domestig a Thrais Rhywiol (Cymru) 2015 ac ymgyrchoedd uchel eu proffil fel ymgyrch ddiweddar y Rhuban Gwyn, mae gennym ni broblemau o hyd yng Nghymru o ran cam-drin domestig. Mae dileu'r drosedd hon wedi ei gwneud yn anoddach byth oherwydd natur newidiol ein bywydau gwaith, wrth i lawer weithio gartref bellach. Mae'r pandemig wedi cyd-daro â chynnydd i drais domestig, yn anffodus. Sut mae'r Llywodraeth hon yn teilwra ei dull o fynd i'r afael â thrais domestig, o ystyried y ffordd y mae coronafeirws wedi newid bywydau pobl?